Soliqchilar va banklar o‘rtasida ma'lumotlar almashish tartibi tasdiqlandi

Norma’ning yozishicha, nizom soliq to‘lovchining soliq qarzdorligini undirishda (to‘lashda) hamda bank hisobvaraqlari bo‘yicha operatsiyalarni to‘xtatib turishda (to‘xtatib turishni bekor qilishda) soliq organi va bank tizimi o‘rtasida elektron ma'lumotlar almashish tartibini belgilaydi.

 

Nizom qoidalari soliq majburiyatiga ega bo‘lgan yuridik shaxslar, chet el yuridik shaxsining O‘zbekistondagi doimiy muassasasi va yakka tartibdagi tadbirkorlarga nisbatan tatbiq etiladi.

 

Soliq organi inkasso topshiriqnomasi orqali soliq to‘lovchilarga ortiqcha undirilgan pul mablag‘lari uchun javobgar hisoblanadi.

 

Banklar qonun hujjatlariga muvofiq soliq organi va bank tizimi o‘rtasidagi ma'lumotlar almashinuvini ta'minlash maqsadida uzatiladigan va qabul qilinadigan ma'lumotlarni Markaziy bank va DSQ tomonidan tasdiqlangan texnik hujjatlarga mos holda qabul qilish, qayta ishlash va uzatish bo‘yicha majburiyatni o‘z zimmasiga oladi.

 

Bank tomonidan soliq to‘lovchining hisobvarag‘ida pul mablag‘i yo‘qligi (yetarli emasligi) sababli qabul qilib olingan to‘lov topshiriqnomasi yoki soliq organi inkasso topshiriqnomasining bajarilmaganligi to‘g‘risida elektron ko‘rinishdagi bank xabarnomasi ushbu nizomga ilova qilingan shaklda keyingi kundan kechiktirmay soliq organiga yuboriladi.

 

Bank tomonidan yuborilgan xabarnoma ma'lumotlari DSQ tomonidan soliq to‘lovchi shaxsiy kartochkasiga yoki inkasso topshiriqnomalari menyusiga avtomatik ravishda yoziladi.

 

To‘lov yoki inkasso topshiriqnomasi to‘liq ijro qilingan kundan keyingi ish kunidan kechiktirmagan holda bank tomonidan soliq organiga elektron xabarnoma yuboriladi.

 

Shuningdek nizomda quyidagilar belgilangan:
Hujjat 21.11.2020 yildan kuchga kirdi.